Veterinarju li kien iffilmjat ikollu x’jaqsam sesswalment ma’ żiemel u ma’ kelb tqaċċat minn fuq ir-reġistru professjonali tal-veterinarji fir-Renju Unit. Lown li huwa minn Kesgrave, Suffolf instab ħati ta’ ħames akkużi li nġiebu kontrih mill-kumitat dixxiplinarju ta’ The Royal College of Veterinary Surgeons (RCVS). Il-kumitat dixxiplinarju kien ippreżentt b’filmati tal-veterinarju jkollu x’jaqsam mal-annimali, kif ukoll ritratti moqżieża ta’ nies oħra jkolhom x’jaqsmu mal-annimali. Nuqqas kbir ta’ rispett Il-kumitat dixxiplinarju sema li fl-2012 huwa ammetta quddiem il-Qorti ta’ North Yorkshire għal seba’ akkużi kriminali b’rabta ma’ pussess ta’ ritratti estremi ta’ persuni u annimali, fejn ingħata l-libertà kkundizzjonata. Lown iggradwa mill-Università ta’ Szent Istvan f’Budapest, u kien irreġistrat mal-RCVS fl-2013. Tliet akkużi kienu relatati ma’ sejba f’daru ta’ ritratti u filmati fuq il-laptop u l-mobile phone f’Ipswich. Akkuża oħra kienet relatata ma’ filmat tiegħu jkollu x’jaqsam ma’ żiemel u kelb u l-ħames akkuża relatata ma’ messaġġi li bagħat li kienu jirreferu għal attività sesswali ma’ annimali. Il-Prof. Noreen Burrows, li ppresieda l-kumitat dixxiplinarju qal li l-materjal li nstab fil-pussess tal-veterinarju kien jinvolvi abbuż fuq l-annimali u nuqqas totali ta’ rispett lejn il-ħarsien tagħhom.